Zlatko Kranjčar

Zlatko Kranjčar (15. marraskuuta 1956 – 1. maaliskuuta 2021Ex-Iran U23 coach Zlatko Kranjcar passes away) oli kroatialainen jalkapallohyökkääjä ja -valmentaja.

Kranjčarin poika Niko (s.1984) pelasi myös jalkapalloa ammattilaisena

Ura pelaajana

Kranjčar aloitti pelaajauransa NK Dinamo Zagrebin juniorijoukkuessa jo 1960-luvulla. Hän nousi edustusmiehistöön 1973 ja pelasi seurassa kymmenen vuoden ajan. Kranjčarille kertyi Dinamon paidassa 556 ottelua eri kilpailuissa ja maalinteossa hän onnistui 98 kertaa. Kranjčar voitti Dinamon paidassa Jugoslavian-mestaruuden 1981–1982 ja cupin 1980 sekä 1983. Hän siirtyi vuonna 1983 itävaltalaiseen SK Rapid Wieniin, jossa voitti kaksi Itävallan-mestaruutta. Kranjčar lopetti uransa SKN St. Pöltenissä vuonna 1990.

Maajoukkuetasolla Kranjčar edusti sekä Jugoslaviaa että Kroatiaa. Hän ei kuulunut Jugoslavian vakiomiehistöön ja esiintyikin A-maajoukkuepaidassa vain 11 kertaa. Vuonna 1990 hän pelasi Kroatian paidassa kaksi ottelua.

Meriitit pelaajana

 Jugoslavian mestaruus: 1982
 Jugoslavian cup (2): 1980, 1983
 Itävallan mestaruus (2): 1987, 1988
 Itävallan cup (3): 1984, 1985, 1987
 Cup-voittajien Cupin hopeaa: 1985

Ura valmentajana

Kranjčar aloitti valmennusuransa 1991 itävaltalaisessa SV Austria Klagenfurtissa. Hän palasi kotimaahansa 1992 ja toimi kaksi kautta HNK Segestan päävalmentajana, kunnes nousi 1994 nimellä Croatia Zagreb tunnetun ex-seuransa peräsimeen. Hän johdatti seuran Kroatian tuplamestariksi kaudella 1995–1996. Menestyskauden jälkeen Kranjčar palasi Itävaltaan, jossa valmensi lyhyen aikaa FC Linziä. Seuraavat vuodet Kranjčar toimi valmentajana HNK Segestassa ja NK Samoborissa, kunnes palasi Croatia Zagrebiin 1998 ja voitti jälleen tuplamestaruuden. Jälleen menestystä seurasivat hiljaisemmat vuodet Kranjčar toimiessa mm. egyptiläisen Al-Masry Clubin valmentajana.

Kaudella 2001–2002 Kranjčar palautti nimensä Kroatian jalkapallokartalle johdattamalla NK Zagrebin yllätysmestariksi. Menestyskauden jälkeen hän siirtyi NK Rijekaan, josta palasi kauden jälkeen Zagrebiin. Kesällä 2004 Kranjčarista tuli Kroatian maajoukkueen päävalmentaja ja hän johdatti joukkueen MM-kisoihin 2006. Joukkue jäi kuitenkin alkulohkoon, ja Kranjčar sai potkut kisojen jälkeen. Croatia coach Kranjcar sacked over World Cup failure

Maajoukkuepestinsä jälkeen Kranjčar valmensi NK Croatia Sevesteä ja Al-Shaabia ilman suurempaa menestystä.

Tammikuussa 2009 Kranjčar palasi NK Croatia Sevesten päävalmentajaksi, mutta erosi tehtävistään jo helmikuun lopulla riitauduttuaan seurajohdon kanssa. Kranjcar resigns as coach of Croatia Sesvete football club  Toukokuussa hän jatkoi uraansa slovakialaisen FK DAC 1904 Dunajská Stredan päävalmentajana, mutta siirtyi jo heinäkuussa iranilaisen Persepolisin valmentajaksi. Zlatko Kranjcar is new Persepolis Teheran head coach Hän sai kuitenkin potkut jo syyskuussa.   

Helmikuussa 2010 Kranjčarista tuli Montenegron maajoukkueen historian toinen päävalmentaja. Kranjcar appointed Montenegro coach  Kranjčarin johdolla Montenegro aloitti Karsinnat jalkapallon Euroopan-mestaruuskilpailuihin 2012 loistavasti voittamalla kolme ensimmäistä otteluaan ja pelaamalla tasan Englantia vastaan. Syksyn 2011 karsintaotteluissa meno alkoi kuitenkin tökkiä ja tappiot Walesille 1–0 ja Sveitsille 3–1 johtivat lopulta Kranjčarin potkuihin syyskuussa 2011. Liiton päätös oli kuitenkin yllättävä, sillä Montenegro oli edelleen lohkokakkosena ja vahvasti menossa EM-jatkokarsintaan, kun enää kaksi ottelua oli pelaamatta. Zlatko Kranjcar hat ausgedient

Lokakuun lopulla 2011 Kranjčarista tuli kaksivuotisella sopimuksella iranilaisseura Sepahanin päävalmentaja. عکس روز: کرانچار سرمربی سپاهان شد Kranjčarin johdolla Sepahan voitti Iranin mestaruuden kaudella 2011/12 ja cupin vuotta myöhemmin. Joukkueen menestys oli kohtuullisen hyvää myös seuraavilla kaudilla, mutta joukkue ei kyennyt uusimaan mestaruuksiaan. Lopulta Kranjčar sai potkut seurasta syyskuussa 2014. فوری: کرانچار از سرمربی گری سپاهان استعفا داد 

Helmikuussa 2015 kroatialaisvalmentaja jatkoi uraansa Qatar Stars Leaguen Al Ahli Dohassa. KRANJCAR APPOINTED AS NEW AL AHLI COACH Hän sai huonojen tulosten myötä potkut seurasta helmikuussa 2016.Al Ahli part ways with Kranjcar  Maaliskuussa 2017 Kranjčar palasi Sepahanin päävalmentajaksi.Kranjcar Takes Charge of Iran’s Sepahan Kroatialainen johdatti joukkueen kauden päätteeksi viidenneksi. Kauden jälkeen seura teki hänen kanssaan kaksivuotisen sopimuksen.extends contract with Zlatko Kranjcar Kranjčar valmensi kuitenkin vuoden 2018–2019 Iranin alle 23-vuotiaiden maajoukkuetta. Siltä paikalta hänet erotettiin toukokuussa 2019, vaikka Iran olikin selviytynyt alle 23-vuotiaiden Aasian-mestaruuskilpailuihin.

Meriitit valmentajana

 Iranin mestaruus: 2012
 Iranin cup: 2013
 Kroatian mestaruus (3): 1996, 1998, 2002
 Kroatian cup (2): 1996, 1998
 MM-1.kierros: 2006
 Iranin vuoden valmentaja: 2012

 Lähteet 

Luokka:Kroatialaiset jalkapalloilijat
Luokka:Kroatialaiset jalkapallovalmentajat
Luokka:Vuonna 1956 syntyneet
Luokka:Vuonna 2021 kuolleet